cyanic-selkie/wikianc huggingface dataset:
Somewhere I Belong
Listasijoitukset
Kappale ylsi julkaisuviikollaan top 30:een Hot 100 Airplay -listalla, ja seuraavalla viikolla se debytoi Billboard Hot 100 -listalla, jossa se oli parhaimmillaan 32:s. "Somewhere I Belong" sijoittui Hot 100 -listan 32:nneksi sen 15:llä viikolla ja palasi listalle takaisin 20 viikon jälkeen. Kappale sijoittui top 10:een monilla Billboardin listoilla. Muiden muassa Hot Modern Rock Tracks ja Hot Mainstream Rock Tracks -listoilla se otti kärkipaikan. Kanadassa kappale oli parhaimmillaan kolmas, ja siitä tuli parhaiten sijoittunut kappale Kanadassa.
Uudessa-Seelannissa kappale oli #1, Irlannissa #4, Britanniassa #10, Saksassa #12, Norjassa #12, Australiassa #13, Suomessa #14, Italiassa #14, Sveitsissä #15, Itävallassa #16, Hollannissa #16 ja Ruotsissa #19.
Verivelka
Verivelka on Clint Eastwoodin ohjaama, tähdittämä sekä osin tuottama vuoden 2002 jännityselokuva.
Juoni
FBI:n rikosprofiloinnin veteraani Terry McCaleb (Eastwood) tutkii arvoituksellisia sarjamurhia urbaanissa Los Angelesissa. Hän näkee murhaajan paparazzien joukossa ja lähtee ajamaan tätä takaa. Pian McCaleb kuitenkin saa sydänkohtauksen. Hän jää eläkkeelle ja sydämensiirtoleikkaus suoritetaan kahden vuoden kuluttua. Palatessaan kotiinsa häntä odottaa Graciella Rivers -niminen nainen (De Jesus), joka kertoo McCalebin uuden sydämen kuuluneen hänen siskolleen, joka joutui McCalebin jahtaaman kasvottoman murhaajan uhriksi. Graciella pyytää häntä ottamaan tämän kiinni ja vielä vasta toipilaana oleva McCaleb suostuukin vastahakoisesti. Tutkimusten edetessä hänen halunsa löytää salaperäinen murhaaja kasvaa yhä enemmän ja enemmän. Häntä avustaa hieman omalaatuinen naapuri (Daniels) pientä maksua vastaan. Vasta leikkauksesta toipuneen McCalebin viran ulkopuolinen tutkinta hermostuttaa sekä poliiseja (Rodriguetz ja Walsh), että hänen lääkäriään (Huston), joka on huolissaan tämän terveydestä.
Tyttöjen Talo
Tyttöjen Talo on tytöille suunnattu nuorisotila, jossa tehdään sukupuoli- ja kulttuurisensitiivistä sosiaalista nuorisotyötä.
Elma
Elma on naisen etunimi, joka on eri maissa syntynyt lyhennelmänä useista eri nimistä tai nimiyhdistelmistä. Näitä ovat olleet esimerkiksi Englannissa Elisabet-Mary, Tanskassa Else-Marie ja Italiassa Guglielma, joka on Vilhelm-nimen italialainen naispuolinen vastine.
Tyttöjen Talo
Tyttöjen Taloja ylläpitävät paikalliset setlementtiyhdistykset. Helsingin Tyttöjen Talo on Helsingin kaupungin kanssa yhteistyössä rahoitettava kumppanuustalo. Tyttöjen Taloilla toimivia erilaisia työaloja on kehitetty kehittämishankkeiden kautta, joiden jälkeen ne ovat vakiintuneet osaksi talojen toimintaa.
Elma
Suomessa nimi Elma tuli käyttöön 1800-luvun lopulla, mihin luultavasti vaikutti Aleksis Kiven näytelmä Karkurit (1867). Siinä esiintyy tämänniminen neito. On arveltu, että Kivi löysi nimen italialaisista lähteistä. Suomessa nimestä tunnetaan myös muunnos Elmi, joka tosin saattaa paikoin olla lyhentymä Elmiinasta. Tällöin se pohjautuisi nimiin Helmiina ja Vilhelmiina.
Tyttöjen Talo
Tyttöjen Talot ovat avoimia kaikille 12–28-vuotiaille tytöille ja nuorille naisille. Ne ovat auki myös iltaisin, eikä Talossa käymiseen tarvitse varata aikaa. Toiminta on tytöille maksutonta. Tyttöjen Taloissa tehtävä työ ei ole viranomaistoimintaa, vaan järjestölähtöistä työtä, jossa tehdään tiivistä yhteistyötä useiden eri tahojen kanssa. Tyttöjen Taloissa on töissä ammattilaisia ja vapaaehtoisina aikuisia naisia.
Elma
Digi- ja väestötietoviraston tietojen mukaan nimi Elma on 1900-luvun alusta vuoden 2019 loppuun mennessä annettu 10 176 naiselle. Elmi on puolestaan annettu samana aikana nimeksi 868 naiselle ja noin 50 miehelle.
Elman ja Elmin nimipäivä on 12. helmikuuta. Nimi Elma esiintyy sekä suomenkielisessä että suomenruotsalaisessa kalenterissa, Elmi vain suomenkielisessä.
Tyttöjen Talo
Tyttöjen Talo on kehitetty Suomessa setlementtiliikkeen piirissä ja niitä on Helsingissä, Kuopiossa , Oulussa , Tampereella , Turussa ja Rovaniemellä. Ensimmäinen Tyttöjen Talo perustettiin vuonna 1999 Helsinkiin. Tyttöjen Talo on Kalliolan setlementtiin kuuluvan Loisto Setlementti ry:n (entinen Kalliolan Nuoret ry) rekisteröimä.
Tyttöjen Talojen työ perustuu setlementtiarvoihin, joita ovat yksilön arvokas kohtaaminen, hänen omien voimavarojensa tukeminen, yhteisöllisyys ja erilaisuuden kunnioittaminen.
Osallisuus ja nuorten omaehtoinen toiminta on myös tärkeä osa tyttötyötä, ja sitä pyritään tukemaan tyttötyössä. Osallisuuden kokemusten kautta tyttötyö voi avata nuorille oivalluksia kohti omaehtoista vaikuttamista omaan elämään, yhteisöön ja yhteiskuntaan.
Tyttöjen Talojen toiminnan ytimessä
Vuorovaikutteisilla tyttöryhmillä tarkoitetaan tavoitteellisia ryhmiä, joihin valitaan jäsenet ennalta määrätyksi ajaksi. Tyttöjä yhdistää jokin asia, joka voi olla vaikka ujous ja sosiaalinen jännittäminen tai vanhempien päihde- tai mielenterveysongelmat. Vertaisuus on ryhmätoiminnassa erittäin tärkeää. Myös tavoitteelliset harrastusryhmät ovat vuorovaikutteisia tyttöryhmiä.
Joskus tyttö saattaa tarvita myös yksilötukea, joka voi olla keskusteluapua, tuen ja tukiverkoston tarpeen kartoitusta ja ohjaamista voimakkaamman tuen piiriin esimerkiksi julkisessa palvelujärjestelmässä.
Moninaisia työaloja
Tyttöjen Talon konseptiin kuuluvia työaloja ovat Nuoret Äidit -toiminta, Monikulttuurinen tyttötyö, Pop In -seksuaalineuvontavastaanotto ja seksuaalinen väkivaltatyö. Tyttöjen Talon vahvuus on, että se pystyy tarjoamaan monipuolista tukea yhdestä paikasta. Kaikki työalat ovat syntyneet tarpeiden pohjalta paikallisesti ja alueellisesti, minkä vuoksi kaikkia työaloja ei löydy jokaiselta Tyttöjen Talolta.
Sukupuoli- ja kulttuurisensitiivisyys
Tyttöjen Taloissa tehdään tyttöjen ja nuorten naisten tarpeista nousevaa sukupuoli- ja kulttuurisensitiivistä sosiaalista nuorisotyötä. Sukupuolisensitiivisen työotteen lähtökohtana on naiseksi kasvamisen erityispiirteet huomioiva lähestymistapa, jonka avulla tyttöjä ja nuoria naisia tuetaan kasvamaan omannäköisiksi naisiksi yhteisöllisessä ilmapiirissä. Tyttöjen Taloilla pyritään vastaamaan myös erityistä tukea tarvitsevien tyttöjen tarpeisiin ja heidän elämänhallinnallisten valmiuksiensa vahvistamiseen.
Tyttöjen Talojen työotteessa sukupuolisensitiivisyys merkitsee herkkyyttä huomioida sukupuolen erilaisia merkityksiä. Sukupuolisensitiivisessä tyttö- ja poikatyössä tunnistetaan erilaisia tyttönä ja poikana olemisen tapoja, minkä kautta pyritään purkamaan, avaamaan ja laajentamaan sukupuolittuneita käyttäytymismalleja. Tärkeää on omannäköisen identiteetin pohtiminen ja etsiminen.
Sukupuolisensitiivisessä työssä rohkaistaan jokaista löytämään omat vahvuutensa ja voimavaransa, kuuntelemaan itseään, ja olemaan rohkeasti sellainen kuin itse on. Samalla pyritään vahvistamaan kykyjä ja taitoja olla yhdessä muiden kanssa ja tarjotaan mahdollisuus olla osa yhteisöä. Sukupuolisensitiivisessä työssä tunnistetaan ja ymmärretään tyttöjen ja poikien erilaiset kasvun ja kehityksen erityiskysymykset ja korostetaan sitä, että tyttöjen ja poikien kasvun kipukohdat ovat pitkälti sukupuolisidonnaisia. Sukupuolisensitiivinen työ merkitsee oman sukupuolen nostamista esiin myönteisenä voimavarana, muttei kuitenkaan arvoteta sukupuolia keskenään huonommaksi tai paremmaksi.
Kulttuurisensitiivisyyden kautta herkistytään huomioimaan eri kulttuurien erityispiirteitä. Sukupuolisensitiivisessä tyttö- ja poikatyössä tämä tarkoittaa sitä, että monikulttuuriset tytöt tai pojat eivät ole yhtenäinen ryhmä ja että kulttuuri on paljon muutakin kuin etnisyyttä. Kulttuurilla voidaan tarkoittaa lukuisia erilaisia olemisen tapoja: nuorisokulttuureja, erilaisia elämisentapoja, seksuaalista suuntautumista, yhteiskunnallista osallistumista. Nuoret rakentavat identiteettiään näiden erilaisten kulttuurien vaikutuksessa ja risteyksissä.
Kulttuuri- ja sukupuolisensitiiviseen työotteeseen sisältyy se, että työntekijä herkistyy itse tunnistamaan omia arvojaan ja normejaan. On tärkeää, että työntekijä tiedostaa ja tunnistaa omia käsityksiään sukupuolesta, seksuaalisuudesta ja kulttuureista ja rohkaistuu tarkastelemaan näitä kriittisesti.
Tilan merkitys
Tyttöjen Taloissa sisustuksen suunnitteleminen kutsuvaksi ja kodinomaiseksi on tärkeää. Sisustuksessa käytettävät kuvat ja esineet valitaan siten, että ne koskettavat tyttöjen ja naisten elämää. Monilla Tyttöjen Taloilla tytöt ovat itse osallistuneet tilan suunnitteluun ja sisustamiseen. Tilasta pidetään yhdessä huolta, mikä rakentaa yhteisöllisyyttä ja tekee siitä oman.
Tyttöjen Taloja on Helsingissä, Espoossa, Kuopiossa, Oulussa, Tampereella ja Turussa.
MOS
MOS voi tarkoittaa jotain seuraavista:
Daytona 500
Daytona 500 (tunnetaan myös nimellä The Great American Race) on 500 mailin pituinen NASCAR-kilpailu, joka ajetaan legendaarisella Daytona International Speedway -radalla. Daytona 500 avaa NASCAR-kauden joka vuosi. Daytonassa ajetaan myös toinen kuuluisa NASCAR-kilpailu Coke Zero 400. Nykyään Daytona 500 on Yhdysvaltain tunnetuin kisa Indianapolis 500:n ohella. Joka vuosi kymmeniä tuhansia innokkaita faneja tulee seuraamaan kisaa.
Dale Earnhardt kuoli kisan viimeisellä kierroksella vuonna 2001.
Ryhänen
Ryhänen on suomalainen sukunimi. Ryhänen-nimisiä henkilöitä:
Bentsyylisyanidi
Bentsyylisyanidi eli fenyyliasetonitriili (C8H7N) on aromaattisiin nitriileihin kuuluva orgaaninen yhdiste. Yhdiste on tärkeä lähtöaine monien muiden kemikaalien valmistuksessa.
Ominaisuudet
Huoneenlämpötilassa bentsyylisyanidi on väritöntä öljymäistä nestettä. Aine on käytännössä veteen liukenematonta ja liukenee hyvin useisiin orgaanisiin liuottimiin esimerkiksi etanoliin, dietyylieetteriin ja asetoniin.
Unigrafia
Unigrafia Oy on Helsingissä toimiva oppimisen, tutkimuksen ja viestinnän palvelujen tuottaja, joka panostaa erityisesti digitaalisiin palveluihin.
Unigrafia on monitoimialayhtiö, jonka tarjoomaan sisältyy sekä luovia-, että asiantuntija- ja tukipalveluita.
Unigrafia on asiakasomistajiensa merkittävä kehittäjäkumppani. Unigrafian omistavat neljä korkeakoulua: Aalto-yliopisto, Haaga-Helia ammattikorkeakoulu, Helsingin yliopisto ja Taideyliopisto.
Historia
Unigrafia aloitti toimintansa vuonna 1972 aluksi Monistuspalvelun nimellä. Se perustettiin hoitamaan keskitettyä opetusmonisteiden tuotantoa. Varsinainen painotoiminta alkoi vuonna 1975. Vuonna 1985 nimi muutettiin Yliopistopainoksi. Vuonna 2011 toiminta yhtiöitettiin ja nimeksi tuli Unigrafia Oy.
Yliopistopaino oli myös tiedekustantamo vuodesta 1987 vuoteen 2007, jolloin kustannusoikeudet myytiin Gaudeamukselle. Nykyään Unigrafian kirjamyynti toimii useiden kustantajien verkkokirjakauppana.
Aiheesta muualla
Unigrafian kotisivut
Acalayong
Acalayong on kaupunki Päiväntasaajan Guinean manneralueen lounaisosassa lähellä Gabonin vastaista rajaa.
Maantiede
Acalayong sijaitsee Päiväntasaajan Guinean manneralueen eli Río Munin lounaisosassa Mbinin kaupungista etelään lähellä Gabonin vastaista rajaa. Rajalla on Muni-niminen estuaari. Lähialue on Munin estuaarin luonnonsuojelualuetta (Reserva Natural del Estuario del Muni).
Munamies
Munamies ( lyh. Eggy ) on näyttelijä Riku Niemisen luoma ja esittämä sketsihahmo, joka tuli tunnetuksi MTV3-kanavalla lähetettävän Putous-ohjelman toisella tuotantokaudella talvella 2011. Hahmo nousi suureen suosioon, ja Nieminen sai lukuisia sketsihahmoon liittyviä työtarjouksia. Munamies voitti Putoukseen sisältyneen leikkimielisen ”Vuoden sketsihahmo 2011” -kilpailun. Hän sai kilpailun yleisöäänestyksessä neljä prosenttiyksikköä enemmän ääniä kuin kilpailussa toiseksi sijoittunut sketsihahmo, Aku Hirviniemen esittämä ”valvova rakennusmestari” Timo Harjakainen. Yhdessä Putouksen jaksossa Munamies esitti Rajattoman kanssa oman versionsa Mistakesin kappaleesta ”Pidä huolta”, joka tuli sittemmin myytäväksi internetiin. Munamies teki comebackin vuonna 2017 Putouksen kahdeksannella kaudella ja lauloi coverin Adelen "Hello"-laulusta. Laulu oli serenadi hänen tyttöystävälleen Muna-Liisalle.
Toukokuussa 2011 Munamies julkaisi albumin Munamiehen maailma, jota myytiin syyskuun 2011 loppuun mennessä yli 17 000 kappaletta. Hahmon seuraava albumi oli teemaltaan talviaiheinen, ja se julkaistiin 2. marraskuuta 2011. Molemmat albumit ylittivät kultarajan.
Ominaispiirteet
Munamies esitti Putouksessa erilaisia erikoistaitojaan ja kykyjään. Laulutehtävässä Munamies tulkitsi italiankielisen sävellyksen "Con te partirò", ja erityistaitoesityksessään hän osoitti naruhyppelytaitonsa Mikko Zetterbergin ja Sui-Hingin avustuksella. Munamies nähtiin Putouksen aikana myös muun muassa luistelemassa, hyppimässä trampoliinilla, hiihtämässä, laulamassa karaokea ja keilaamassa.
Munamiehellä on paljon sisaruksia ja sukulaisia. Hänen tyttöystävänsä on nimeltään Muna-Liisa, joka on parodia Mona Lisasta. Munamiehellä on myös vaimo, Munamamma ja äitinä Kanaemo.
Toscanan Grand Prix 2020
Toscanan Grand Prix 2020 (virallisesti Formula 1 Pirelli Gran Premio della Toscana Ferrari 1000 2020) oli Formula 1 -kauden yhdeksäs osakilpailu, joka ajettiin 13. syyskuuta Mugellon moottoriradalla Italiassa.
Kilpailu oli kauden ensimmäinen, jossa yleisöä päästettiin rajoitetusti paikan päälle katsomoihin. Kilpailussa oli harvinaisesti kahdesti punaiset liput, edellisen kerran näin tapahtui Brasilian Grand Prix’ssa 2016. Edellisen kerran oli peräkkäisissä kilpailuissa punaiset liput Monacon ja Kanadan Grand Prix’eissa 2011. Kilpailussa lähdettiin myös erittäin harvinaisesti kolme kertaa liikkeelle lähtöruudukosta, näin on tapahtunut aikaisemmin ainoastaan Itävallan Grand Prix’ssa 1987 ja Belgian Grand Prix’ssa 1990, molemmissa uusintalähtöinä lähtökolarien jälkeen.
Vapaat harjoitukset
McLaren testasi ensimmäisissä vapaissa harjoituksissa Mercedeksen käyttämää etusiipi-nokka-ratkaisua omassa autossaan. Harjoitukset ajettiin Williamsin Nicholas Latifin pyörähdyksen aiheuttamaa keltaista lippua lukuun ottamatta ongelmitta F1-sarjan uudella osakilpailuradalla. Mercedeksen Valtteri Bottas oli ensimmäisten vapaiden harjoitusten nopein.
Bottas oli myös toisten vapaiden harjoitusten nopein. McLarenin Lando Norris pyörähti, ajoi ulos Poggiosecco-mutkassa ja rikkoi etusiipensä, minkä seurauksena radalla heilutettiin siivoustöiden aikana punaisia lippuja. Racing Pointin Sergio Pérez kolaroi Alfa Romeo Racingin Kimi Räikkösen kanssa ja sai yhden lähtöruudun rangaistuksen kilpailuun. Pérezin mukaan hän oli tulossa ulos ylipitkältä varikkosuoralta, eikä nähnyt peileistään hänen sokeassa ajokulmassaan mutkaan kääntynyttä Räikköstä, jolloin kolaritilanne tapahtui ja radalle otettiin punaiset liput. Ferrarilla oli vaikeuksia pidon kanssa, kun Charles Leclerc ja Sebastian Vettel pyörähtivät harjoitusten aikana. Ferrarin voimayksikössä oli myös haasteita, kun Vettelin moottori alkoi oikutella harjoitusten lopussa ja asiakastalli Haasin kuljettajalla Romain Grosjeanilla havaittiin sähkövika.
Bottas jatkoi vahvoja otteitaan ajamalla kolmansien vapaiden harjoitusten nopeimman ajan. Racing Pointin Lance Strollin autoon asennettiin uudet ilmanohjaimet ja hän oli harjoitusten neljänneksi nopein. Williamsin George Russellin auton jarruvaijerista löydettiin tekninen vika, minkä seurauksena hän joutui odottamaan kauan varikolla.
Aika-ajot
Toisessa osiossa McLarenin kuljettajilla oli vaikeuksia päästä jatkoon, kun Carlos Sainz paransi aikakierrostaan viimeisellä yrittämällään ja Norris karsiutui. Räikkönen ajoi Alfa Romeo Racingin parhaan aika-ajotuloksen sijoittumalla 13:nneksi. Vettelillä oli vaikeuksia auton ajettavuuden kanssa ja hän jäi 14. sijalle.
Aika-ajojen kolmannessa osiossa monet kuljettajat yrittivät nopeinta aikakierrostaan viimeisillä minuuteilla, kunnes Renault’n Esteban Ocon pyörähti ja aiheutti keltaiset liput radalle. Oconin pyörähdys vaikutti Bottaksen mahdollisuuksiin parantaa aikakierrostaan, koska hänen itsensä mukaan hän olisi pystynyt haastamaan tallikaveriaan Lewis Hamiltonia paalupaikasta. Hamilton ajoi paalupaikalle, Bottas oli toinen ja Red Bullin Max Verstappen oli kolmas. Leclercin sijoittuminen viidenneksi oli tallin paras aika-ajosijoitus sitten Espanjan osakilpailun.
Kilpailu
Kilpailussa nähtiin tapahtumia jo ensimmäisellä kierroksella. Valtteri Bottas sai hyvän lähdön ja onnistui ohittamaan paalulta lähteneen Lewis Hamiltonin. Kolmannesta ruudusta lähtenyt Max Verstappen sai hyvän lähdön, mutta hänen autostaan katosi lähtökiihdytyksen aikana yhtäkkiä tehot, ja hän putosi kauas kärjestä. Toiseen mutkaan tultaessa 16. ruudusta lähtenyt Pierre Gasly törmäsi Kimi Räikköseen ja sen seurauksena Räikkönen törmäsi Verstappeniin. Kolariin joutui myös Romain Grosjean. Kolarin seurauksena Gasly ja Verstappen keskeyttivät, Räikkönen ja Grosjean pääsivät jatkamaan kilpailua pahoin vaurioituneilla autoilla. Samalla myös Sainz pyörähti välttäessään osuman Lance Strolliin ja sen seurauksena Sebastian Vettel menetti Ferrarinsa etusiiven. Turva-auto tuli radalle radan siivouksen ajaksi. Kärkikolmikko oli tuolloin Bottas, Hamilton, Leclerc.
Turva-auto poistui radalta kierroksella 6, mutta heti uusintalähdössä tapahtui taas. Uusintalähtöön liian aggressiivisesti reagoinut Antonio Giovinazzi ajoi lähtösuoralla rajusti Kevin Magnussenin perään, ja seuraava kolarisuma oli valmis. Giovinazzi ja Magnussen keskeyttivät saman tien, ja kolarin uhreiksi joutuivat myös Sainz sekä Nicholas Latifi. Turva-auto tuli radalle heti uudestaan, mutta kierrosta myöhemmin radalle otettiin punaiset liput. Kärkikolmikko pysyi samana. Punaisten lippujen aikana Esteban Ocon joutui keskeyttämään jarruongelmien takia.
Kilpailua jatkettiin seisovalla lähdöllä. Lähdössä Hamilton sai otettua kärkipaikan takaisin Bottakselta, vaikka Hamiltonin jarrut syttyivät palamaan ennen lähtöä. Mercedes muutti kuljettajiensa varikkokäyntitaktiikkaa, koska talli halusi välttää Britannian osakilpailun kaltaisen yllättävän rengasrikon tapahtumisen kilpailussa. Leclerc ajoi kolmantena, mutta joutui pian taipumaan Strollille, sekä Daniel Ricciardolle että Alexander Albonille. Leclerc joutui myöhemmin vielä Sergio Pérezin ohittamaksi. Kilpailu jatkui rauhallisena, Ricciardo kuitenkin onnistui myöhemmin ohittamaan Strollin ja nousemaan kolmanneksi. Kierroksella 43 Stroll kärsi Arrabbiata-mutkayhdistelmässä rengasrikon ja ajautui rajusti rengasvalliin. Turva-auto tuli radalle jo kolmannen kerran, mutta tähänkin tilanteeseen lopulta reagoitiin toisilla punaisilla lipuilla.
Kilpailua jatkettiin jälleen seisovalla lähdöllä. Bottas ei onnistunut lähdössä ja joutui Ricciardon ohittamaksi, mutta kuittasi kakkospaikan takaisin heti seuraavan kierroksen alussa. Hamiltonia Bottas ei enää kyennyt haastamaan voittotaistelusta. Lähdössä Räikkönen nousi kahdeksanneksi, mutta sai viiden sekunnin aikarangaistuksen ylittäessään varikkorajaviivan turva-auton aikana. Albon onnistui ohittamaan Ricciardon ja nousemaan kolmanneksi uransa ensimmäiselle palkintosijalle. Räikkönen ylitti maaliviivan kahdeksantena, mutta aikarangaistuksensa takia putosi Leclercin taakse yhdeksänneksi lopputuloksissa, keräten kuitenkin kauden ensimmäiset MM-pisteensä. Leclerc oli kahdeksas ja Vettel kymmenes Ferrarin 1 000. osakilpailussa tallin kotiradalla. Pisteiden ulkopuolelle maaliin ajaneista jäivät vain George Russell ja Grosjean.
Johnny the Fox
Johnny the Fox on irlantilaisen Thin Lizzy -yhtyeen albumi vuodelta 1976. Albumilta löytyvä "Don't Believe A Word" oli hitti Britanniassa (12. sija). Johnny the Fox ei ollut aivan yhtä suuri menestys kuin edeltäjänsä Jailbreak.
Välirauha (täsmennyssivu)
Välirauha tarkoittaa seuraavia asioita:
Roti
thumb|280px|[[Paratha roti]]
Roti on intialaista ohutleipää. Se eroaa naan-leivästä siten, että rotissa ei käytetä kohotusaineita, ja chapatista siten, että roti on paksumpaa. Roti paistetaan paljaalla pannulla; öljyssä paistettu versio on nimeltään paratha.
Rotia syödään varsinkin Intian pohjoisosassa, missä se korvaa etelässä syödyn riisin pääruoan lisäkkeenä.
Habarovsk-1
Habarovsk-1 eli Habarovskin rautatieasema Venäjän Habarovskin aluepiirin pääkaupunki Habarovskin päärautatieasema. Asema sijaitsee kaupungin ydinkeskustassa noin 2,5 kilometriä Amurjoen itäpuolella. Asema kuuluu Venäjän rautateiden Siperian radan pääasemiin.
Rautatieliikenne Habarovskin ja Vladivostokin välillä alkoi vuonna 1897.
HMS Agamemnon (1852)
HMS Agamemnon oli Britannian kuninkaallisen laivaston vuonna 1852 vesillelaskettu Agamemnon-luokan 91-tykkinen toisen luokan linjalaiva. Se oli laivaston ensimmäinen alus, joka suunniteltiin alusta alkaen höyryvoimaa käyttäväksi.
Valmistus
John Hayesin suunnittelema 80-tykkinen toisen luokan linjalaiva tilattiin 27. helmikuuta 1841 Woolwichin telakalta. Aluksen aseistuksena piti olla alemmalla tykkikannella kahdeksan kappaletta 8 tuuman 68 naulan 65 cwt:n ja 20 kappaletta 32 naulan 56 cwt:n tykkiä. Ylemmälle tykkikannelle oli suunniteltu asennettavaksi neljä kappaletta 8 tuuman 68 naulan 65 cwt:n ja 24 kappaletta 32 naulan 50 cwt:n tykkiä. Näiden lisäksi etu- ja puolikannelle tulisi 24 kappaletta 32 naulan 41 cwt:n tykkiä. Työt kuitenkin keskeytettiin 18. joulukuuta 1844.
Tilaus uudistettiin 20. kesäkuuta 1849 91-tykkisenä potkuritaistelulaivana Woolwichin telakalta, missä köli laskettiin marraskuussa. Alus laskettiin vesille 22. toukokuuta 1852 ja valmistui 9. helmikuuta 1853. Valmistuskustannukset olivat 141 299 puntaa, joista rungon osuus oli 74 331 puntaa ja propulsion 32 890 puntaa.
Palvelus
Alus otettiin palvelukseen 27. syyskuuta 1852 Sheernessissä päällikkönään Sir Thomas Maitland. Se siirtyi Portsmouthiin, jonne se saapui 10. helmikuuta 1853. Alus osallistui vuonna 1853 Spitheadissä pidettyyn laivastokatselmukseen, minkä jälkeen se aloitti palveluksensa Kanaalin laivastossa.
Alus liitettiin palvelukseen otettaessa Välimeren laivastoon. Se oli Krimin sodassa kontra-amiraali Edmund Lyonsin lippulaivana. Alus osallistui 17. lokakuuta 1854 Sevastopolin pommitukseen sekä Fort Kinburnin pommitukseen 1855.
Alus poistettiin palveluksesta 1862 ja myytiin 1870 romutettavaksi.
Charavgí
Charavgí (myös transl. Haravgí) eli Kérveli (Κέρβελη) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Se on osa Palaiókastron kyläyhdyskuntaa. Kylän väkiluku on 54 (vuonna 2011).
pienoiskuva|vasen|upright=0.7|Pieni kirkko Charavgíssa. Charavgín kylä sijaitsee Sámoksen itärannikolla noin 12 kilometriä itäkaakkoon saaren keskuksesta Sámoksen kaupungista. Se tunnetaan rannastaan, ja on kehittynyt pienimuotoiseksi turistikohteeksi.
Ennen vuotta 2011 kylä kuului Vathýn kuntaan ja vuosina 2011–2019 Sámoksen kuntaan ja sen Vathýn kunnallisyksikköön.
Kuudes joukkosukupuutto
pienoiskuva|350px|Megafaunan osuus suhteessa suurimpaan esiintymiseen eri maa-alueilla ajan mittaan. Ihmisen saapumisaika merkitty nuolella. Aika annetaan tuhansia vuosia ennen nykyhetkeä logaritmisella akselilla, mutta lineaarisilla mittareilla.
Kuudes joukkosukupuutto on ihmisen toiminnan seurauksena alkanut sukupuuttoaalto, joka on johtanut holoseenikaudella useiden lajien sukupuuttoon sekä luontokatoon eli jäljellä olevien lajien populaatioiden katoamisiin ja yksilömäärän vähenemiseen.
Lajien heikentymisen on aiheuttanut niiden elinalueiden kutistuminen, luonnovarojen liika hyväksikäyttö, ylimetsästys ja ylikalastus, vierasperäiset lajit, saasteet, myrkyt ja ilmaston lämpeneminen.
Sukupuuttoaalto on kiihtynyt viime vuosisatoina voimakkaasti, ja vuoden 1900 jälkeen sukupuuttoja on tapahtunut satakertaisella tahdilla normaaliin verrattuna.
Lajiryhmittäin
Joukkosukupuutto on koskettanut monia eläinluokkia, kuten sammakkoeläimiä, koralleja, rauskuja, nilviäisiä, hyönteisiä, lintuja ja nisäkkäitä. Alueellisesti suurin kato on käynyt trooppisilla alueilla, joilla eliömassaa on paljon.
Selkärankaiset
1900-luvun alun jälkeen on kadonnut ainakin kaksisataa selkärankaista eläinlajia. Lajien katoaminen tänä aikana on ollut 100 kertaa nopeampaa kuin aikaisemman kahden miljoonan vuoden aikana. Vuosien 1970–2014 välillä maailman selkärankaisten eläinpopulaatiot ovat pienentyneet WWF:n arvion mukaan keskimäärin 60 prosenttia. Vuonna 2017 julkaistussa tutkimuksessa tarkastelluista 27 600 selkärankaisesta lajista, joka kattaa puolet kaikista selkärankaisista, 32 prosentin populaation ja levinneisyysalueen havaittiin merkittävästi pienentyneen 1500-luvun alusta nykypäivään. Kaikkien tutkittujen 177 nisäkäslajin levinneisyysyysalue on pienentynyt vuoden 1900–2015 välillä vähintään 30 prosentilla, ja lähes puolet lajeista menetti jopa 80 prosenttia levinneisyysalueestaan. Lajeista yli 40 prosenttia on kärsinyt myös merkittävästä populaation pienentymisestä.
Suuret nisäkkäät
Pian viimeisen jääkauden jälkeen katosi pleistoseenin lopun joukkotuhossa suurin osa maailman megafaunasta. Syyksi on esitetty ilmaston muutosta mutta myös ihmisen suorittamaa metsästystä. Megafaunan sukupuutot ovat jatkuneet viime vuosisatoihin asti. Nykyisin sukupuuton partaalla suurista nisäkkäistä ovat esimerkiksi sarvikuonot, norsut ja isot ihmisapinat.
Aarhusin ja Göteborgin yliopistojen tutkijat ovat arvioineet, että suurnisäkkäiden joukkosukupuuton korjaaminen veisi luonnolta 3–5 miljoonaa vuotta. Sinä aikana pienemmät nisäkkäät voisivat evoluution avulla kehittyä korvaamaan kadonneet suurnisäkkäät.
Linnut
thumb|[[Mauritiuksendodo on yksi ihmisen toiminnan seurauksena sukupuuttoon kuolleista eläinlajeista.]] Maailman lintulajeista joka kahdeksas on ympäristöjärjestö BirdLifen vuoden 2018 raportin mukaan vaarassa kuolla sukupuuttoon. Lintukadon tärkein syy on tehomaatalous. Suomen linnuista vuonna 2015 uhanalaisiksi luokiteltiin jo 36 prosenttia, mikä on 11 prosenttiyksikköä enemmän kuin viisi vuotta aiemmin. Suomessa kanalintujen vähenemiseen on vaikuttanut myös mustikan väheneminen metsätalouden seurauksena.
Hyönteiset
Monien hyönteisten kannat ovat romahtaneet ainakin Euroopassa. Esimerkiksi Saksassa hyönteisten määrä on vuosien 1990–2017 välillä vähentynyt 76 prosentilla. Vuonna 2019 julkaistun tutkimuksen mukaan hyönteisiä katoaisi kahdeksan kertaa nopeammin kuin nisäkkäitä, lintuja ja matelijoita. Hyönteisten kokonaismassa kutistuisi maailmanlaajuisesti 2,5 prosenttia vuodessa, ja lähivuosikymmeninä noin 40 prosenttia hyönteislajeista olisi kuolemassa sukupuuttoon. Tässä tutkimuksessa tosin tarkasteltiin vain jo väheneviä hyönteispopulaatioita, eikä siinä tutkittu esimerkiksi tropiikin hyönteisiä.
Hyönteisten määrän väheneminen vaikeuttaa muun muassa kasvien pölyttämistä ja hyönteissyöjien, kuten lintujen selviytymistä.
Hyönteisten joukkotuhon tärkeimpiä syitä ovat tutkijoiden mukaan maataloudessa käytetyt myrkyt, kuten neonikotinoidit ja fiproniili, sekä maatalousmaan yksipuolistuminen. Lancet Planetary Health -tiedelehdessä vuonna 2018 julkaistun artikkelin mukaan on myös jo uskottavaa näyttöä siitä, että hyönteisten määrän jyrkkä väheneminen on yhteydessä ihmisen aiheuttamaan sähkömagneettisen säteilyn lisääntymiseen ja sen aiheuttamiin vaikutuksiin, joita ovat muun muassa DNA-vauriot.
Kasvit
Maailman kasvilajeista on vuonna 2019 julkaistussa tutkimuksessa annetun arvion mukaan kuollut sukupuuttoon viimeisten 250 vuoden aikana varmuudella ainakin 571, joskin tarkkaa lukua on mahdoton antaa. Kasvien sukupuuttonopeus on noin 500-kertainen aiemmasta. Kasvien sukupuuttoa aiheuttaa etupäässä niiden elinalueiden tuhoutuminen laajojen metsähakkuiden seurauksena tai kun maata muunnetaan pelloiksi tai karjan laitumiksi. Kasvilajien häviäminen johtaa usein niistä riippuvaisten sieni- ja eläinlajienkin häviämiseen.
Vaikutukset
Joukkosukupuutolla on arveltu olevan merkittäviä ekologisia, taloudellisia ja sosiaalisia vaikutuksia. Runsaslukuisten lajien kato vaikuttaa suoraan moniin ekosysteemeihin vähentämällä niiden biodiversiteettiä. Luonnon monimuotoisuuden romahtaminen näkyy ihmisen kannalta tulevaisuudessa esimerkiksi ruoantuotannossa.
Torjunta
Suojelulla on onnistuttu pelastamaan joitain lajeja, kuten Suomessa merikotka ja Keski-Aasiassa saiga-antilooppi. Joidenkin lajien, kuten villamammutin sukupuuttoja pyritään peruuttamaan yrittämällä palauttaa niitä henkiin.
Marraskuussa 2017 julkaistussa, 15 000 tieteentekijän allekirjoittamassa ”Maailman tieteilijöiden varoitus ihmiskunnalle: toinen huomautus” -julkilausumassa varoitellaan massasukupuutosta ja luetellaan 13 parannusta, jotka vaaditaan ihmiskuntaakin uhkaavan joukkotuhon välttämiseksi. Tärkeimpiä näistä ovat keinot väestönkasvun hillitsemiseksi ja kulutuksen vähentämiseksi. Myös luonnonsuojelualueiden lisääminen ja salametsästyksen lopettaminen mainitaan tarpeellisina toimenpiteinä.
Lasse Sjöroos
Lasse Taneli Sjöroos (s. 1976) on turkulainen tatuoija sekä Individual Ink -tatuointistudion omistaja ja perustaja. Hän perusti Individual Inkin loppuvuodesta 1997 ja on siitä asti toiminut kokopäiväisenä tatuoijana.
Sjöroos on kiertänyt lukuisia ulkomaisia tatuointimessuja vuodesta 2005 ja hänen haastattelujaan ja tatuointejaan on julkaistu tatuointilehdissä ympäri Eurooppaa. Sjöroos on taiteessaan erikoistunut pääasiassa muoto- ja realistisiin kuviin. Hän on tehnyt useita kopiotatuointeja kuuluisista tauluista, muun muassa Gallen-Kallelasta (Sammon puolustus) ja Delacroix'sta (Jeune orpheline au cimetière).
Tatuointien ohella hän on tehnyt kuvituksia yhtyeiden levynkansiin (esim. So Called Planille yhtyeen toiseen studioalbumiin) sekä Amazing Art Book Project -kirjaan. Hän on myös ainoa suomalainen tatuoija, jolle on myönnetty vuonna 2010 International Body Arts Associationin kunniamaininta.
Amandla Stenberg
Amandla Stenberg (s. 23. lokakuuta 1998 Los Angeles, Kalifornia, Yhdysvallat) on yhdysvaltalainen näyttelijä ja malli. Hänet tunnetaan parhaiten Ruena elokuvassa Nälkäpeli (2012) ja nuorena Cataleyana elokuvassa Colombiana (2011).
Zulun ja Xhosan kielillä Amandla tarkoittaa voimaa. Yhdysvaltalainen Time-lehti nimesi Stenbergin vuonna 2015 yhdeksi vuoden vaikutusvaltaisimmista teini-ikäisistä.
Ura
Stenberg toimi Disneyn mallina kuusivuotiaana. Vuonna 2011 hän esitti elokuvassa Colombiana Zoë Saldañan hahmoa nuorempana. Läpimurtonsa hän teki saatuaan Ruen roolin Nälkäpeli–romaaniin perustuvassa samannimisessä elokuvassa vuonna 2012 ja sen jatko-osassa vuonna 2013.
Vuonna 2014 Stenberg antoi äänensä Bialle animaatioelokuvassa Rio 2.
Vuonna 2015 Stenberg ja Stranger Comics alkoi työstämään sarjakuvaa nimeltä NIOBE: She is Life.
EKE-yhtiöt
EKE-yhtiöt on suomalainen perheyritys, jonka päätoimialoja ovat rakennussuunnittelu, rakentaminen ja rautatiekuljetukset. EKE keskittyy rakennustoiminnassa kokonaisten pientaloalueiden infrastruktuurien suunnittelemiseen ja rakentamiseen. Yrityksen perusti Bertel Ekengren vuonna 1961.
EKE-Yhtiöiden tärkeimmät rakennuskohteet ovat vuonna 2010 Sundsbergin pientaloalue Kirkkonummella , Majtorpin alue Vantaalla sekä Pulkovon Business Center, Pulkovo Sky Venäjällä.
Wilhelm Teittinen
Wilhelm ”Sota-Ville” Teittinen (13. marraskuuta 1893 Pieksämäki – 28. maaliskuuta 1940) oli suomalainen everstiluutnantti, joka toimi talvisodan aikana JR 34:n komentajana Kollaan rintamalla.
Amie Street
Amie Street oli vuosina 2006–2010 toiminut indiemusiikkiin keskittynyt verkkokauppa ja verkkoyhteisö. Sivuston perustivat Brownin yliopiston opiskelijat Elliott Breece, Elias Roman ja Joshua Boltuch. Heidän tavoitteenaan oli auttaa riippumattomia ja kehittyviä artisteja markkinoimaan ja myymään musiikkiaan sosiaalisessa ympäristössä.
Wilhelm Teittinen
Teittisen vanhemmat olivat Johan Vilhelm Teittinen ja Ida Lovisa o.s. Kantanen. Teittinen pääsi ylioppilaaksi Kouvolassa.
Amie Street
Amie Streetissä artistit eivät itse päättäneet levyjensä hintaa, vaan se määräytyi markkinapohjaisesti. Jokaisen kappaleen hinta lähti nollasta ja kasvoi sitä mukaa kun kappaletta ladataan, aina 0,98 dollariin saakka. Levyn hinta muodostui levyllä olevien kappaleiden yhteenlasketusta hinnasta. Artisti sai kaikista yli viiden dollarin yli menevistä tuloista 70 prosenttia.
Wilhelm Teittinen
Teittinen oli mukana suojeluskuntien toiminnassa ja osallistui Suomen sisällissotaan valkoisten joukoissa ryhmän- tai joukkueenjohtajana. Teittinen ylennettiin reservin vänrikiksi 1918, luutnantiksi 1920 ja kapteeniksi 1922. Teittinen kävi Sotakorkeakoulun 1925–1927 ja sen jälkeen hänet ylennettiin majuriksi. Teittinen toimi sitten Markovillan taistelukoulun kapteenikurssien opettajana.
Talvisodan aikana Teittinen oli JR 34:n komentajana Kollaalla, ja hänen vaiheistaan siellä on kerrottu Erkki Palolammen kirjassa Kollaa kestää. Sotimisen rasittama Teittinen sairastui helmikuussa 1940. Hän kuoli 19. sotasairaalassa Sortavalassa pian sodan päätyttyä. Teittinen on haudattu Helsingin Hietaniemen hautausmaalle.
Amie Street
Loppuvuodesta 2008 Amie Streetissä oli yli miljoona musiikkikappaletta, ja yritys työllisti 21 henkilöä. Sivustolla oli noin 90 000 käyttäjää kuukaudessa. . Amie Street Inc:n pääkonttori sijaitsi Long Islandilla New Yorkissa.
Sivusto suljettiin 22. lokakuuta 2010 Amazonin ostettua Amie Streetin.
State Route 92 (Kalifornia)
State Route 92 on tie Kaliforniassa, Yhdysvalloissa. Se perustettiin vuonna 1964 ja sillä on pituutta 44,690 kilometriä.
Sepelvaltimotauti
thumb|200px|Aortan ateroskleroottista plakkia. thumb|Iskeemisten sydänsairauksien esiintyvyys 100 000 asukasta kohti vuonna 2004. Sepelvaltimotauti (morbus cordis coronarius, MCC) on sydänlihaksen omasta verenkierrosta ja hapensaannista huolehtivien sepelvaltimoiden verenkierron häiriytymisen aiheuttama sairaus, joka altistaa vaaralliselle sydänkohtaukselle. Sen aiheuttavat sepelvaltimoiden ateroskleroottiset muutokset.
Sepelvaltimotaudin riskitekijöitä ovat tupakointi, psyykkinen pahoinvointi, diabetes, korkea verenpaine ja veren aterogeenisten apo B -lipoproteiinien suuri määrä suhteessa apo A1 -lipoproteiineihin.
Esiintyvyys
Suomessa noin kolme prosenttia väestöstä sairastaa sepelvaltimotautia, minkä lisäksi arviolta 12 prosentilla on suuri riski sairastua siihen. Miespuolisten sydänkohtauspotilaiden kokonaismäärä on vain hiukan naispuolisten määrää suurempi, mutta miespotilaat muodostavat 80 prosenttia työikäisistä sydänkohtauspotilaista. Joka kahdeksas 45–65-vuotiaista suomalaisnaisista ja joka kolmas yli 65-vuotiaista sairastaa valtimotautia.
Suomalaisten miesten sepelvaltimotautikuolleisuus oli suurimmillaan vuosina 1976-1985 ja naisilla vuonna 1993, mutta laski myöhemmin alle 1960-luvun tason. Väestön kuolleisuus verenkiertoelinten sairauksiin väheni edelleen yli 30 prosenttia vuosina 2009-2019. .
Suomalaisten sepelvaltimotautikuolleisuus on vähentynyt muun muassa sen vuoksi, että oireilevat sepelvaltimot korjataan Suomessa nykyisin leikkauksella tai valtimoiden kautta tapahtuvalla katetroinnilla. Sepelvaltimotaudin ohessa verenpaine ja monet muut riskitekijät, myös elämäntapoihin liittyvät, hoidetaan paremmin. Riski aivohalvaukseen sairastumiseen vähenee. Sepelvaltimotauti oli 2000-luvun ensimmäisen vuosikymmenen alussa edelleen suomalaisten tärkein yksittäinen kuolinsyy. Joka neljäs kuolema johtui tuolloin sepelvaltimotaudista.
Taudinkuva
Sepelvaltimotauti voi aiheuttaa eteisvärinää, jossa sydämen rytmi menee sekaisin. Sepelvaltimotaudista voi seurata sydämen vajaatoiminta ja vakavasta sydämen rytmihäiriöstä johtuva äkillinen sydänkuolema.
Diagnosointi
Sepelvaltimotauti voidaan diagnosoida sepelvaltimoiden varjoainekuvauksen avulla.
Kisumu
Kisumu on satamakaupunki Keniassa. Se sijaitsee Victoriajärven rannikolla, maan länsiosassa. Kisumu on Kisumun piirikunnan pääkaupunki. Vuoden 2009 väestönlaskennassa Kisumussa oli 409 928 asukasta ja ympäröivässä piirikunnassa 968 909 asukasta.
Sepelvaltimotauti
Altistavat tekijät
Sepelvaltimoa jäykistävä kalkkiutuminen kymmenkertaistaa riskin saada sydänkohtaus. Kalkkiutumisen lisäksi seuraavat viisi tekijää korreloivat voimakkaimmin sydänkohtauksen esiintymisen kanssa kaikissa kulttuureissa ja kaikenikäisillä miehillä ja naisilla vuonna 2004 julkaistun laajan Interheart-tutkimuksen mukaan. Tupakointi sekä psyykkinen pahoinvointi, joka johtui elämänkriisien, stressin, rahahuolten ja masennuksen kasautumisesta yhdistyneenä kokemukseen omien vaikutusmahdollisuuksien vähäisyydestä, lähes kolminkertaistivat sydänkohtausriskin. Diabetes ja se, että tutkittavalla oli esiintynyt joskus korkeaa verenpainetta keskimäärin kaksinkertaistivat riskin. Veren aterogeenisten apo B -lipoproteiinien suuri määrä suhteessa apo A1 -lipoproteiineihin kasvatti riskiä siten, että korkeimpaan neljännekseen kuuluneiden riski oli yli kolminkertainen verrattuna alimpaan neljännekseen kuuluneiden riskiin. Edellä luetelluilla tekijöillä oli itsenäinen vahva korrelaatio, joka ei selittynyt muilla tekijöillä.
Kisumu
Tärkeä kauppareitti Victoria-järveltä Mombasaan kulkee Kisumun kautta. Vuoteen 1977 asti Kisumun satama kuului Kenian vilkkaimpiin, mutta se hiipui ulkomaankaupan tyrehtymisen myötä.
Kaupungissa puhuttuihin kieliin kuuluu muun muassa swahili. Suurin osa kisumulaisista on luo-heimon jäseniä.
Sepelvaltimotauti
Altistavat tekijät
Savukkeiden käyttö lisää naisten riskä merkittävästi jo muutaman savukkeen päiväannoksilla. Tupakointi on naisille vielä haitallisempaa kuin miehille, koska se vähentää sydäntaudeilta suojaavan estrogeenin tuotantoa, ja se vaikuttaakin osaltaan yli 60 prosenttissa nuorten naisten sydäninfarkteista. Naisten systolinen verenpaine (korkeampi) saavuttaa miesten arvot 45 vuoden iässä ja ero kasvaa iän myötä. .
Vuonna 2021 julkaistussa yli 45-vuotiailla yhdysvaltalaisnaisilla tehdyssä Women’s Health Study -väestötutkimuksessa havaittiin, että diabetes lisäsi tutkituista tekijöistä eniten naisten riskiä sairastua sepelvaltimotautiin. Diabeteksen riskiä lisäävä vaikutus oli ikäriippuvaista siten, että se yli kymmenkertaisti 45-55-vuotiaiden riskin ja yli kolminkertaisti yli 75-vuotiaiden riskin. Korkea verenpaine 4,5-kertaisti ja tupakointi nelinkertaisti 45-55-vuotiaiden naisten riskin sairastua sepelvaltimotautiin. Veren kohonneet triglyseridipitoisuudet ja kohonnut apolipoproteiini B:n taso osoittautuivat LDL-kolesterolia huomattavasti tarkemmaksi riskimittariksi. Ennustevoimaisin verikokeisiin liittyvä suure oli kuitenkin insuliiniresistenssia kuvaava kuuden lipoproteiinimittauksen tuloksesta muodostettu LPIR-summamuuttuja. Tutkimuksessa havaittiin myös, että suurin osa riskitekijöistä menetti ennustevoimaansa niiden naisten kohdalla, jotka olivat tutkimuksen alkaessa 55 vuotta iäkkäämpiä. Tutkimukseen osallistui 28 000 naista.
Vuonna 2019 julkaistun suomalaistutkimuksen mukaan vaikea lihavuus (yli 35:n painoindeksi) lisää sepelvaltimotaudin riskiä yli 54-vuotiailla naisilla. Miehillä puolestaan jo lievä ylipaino tai lihavuus moninkertaistaa sepelvaltimotaudin riskin.
Suojaavat tekijät
Normaali määrä ihonalaista rasvaa näyttäisi suojaavan etenkin naisia sydänsairauksilta, koska ihonalaisessa rasvakerroksessa syntyvä adiponektiini-hormoni hillitsee tulehdusta ja estää plakkien muodostumista verisuonten seinämiin. Kyseisen hormonin määrä on suurimmillaan niillä, joilla on normaalin paksuinen ihonalainen rasvakerros, ja sen määrä vähenee rasvakerroksen lisääntyessä. Vuonna 2019 julkaistun suomalaistutkimuksen mukaan ylipaino eli lievä lihavuus (painoindeksi 25-30) vähentää alle 55-vuotiaiden naisten sepelvaltimotautiriskiä.
Päivittäinen vihannesten ja hedelmien nauttiminen sekä fyysisen aktiivisuuden harjoittaminen vähintään neljä tuntia viikossa vähentävät jonkin verran sydäninfarktin riskiä. Hyvä fyysinen kunto suojaa naisia paremmin kuin miehiä.
Hoito
Sepelvaltimotautia voidaan hoitaa lääkkein, pallolaajennuksella tai ohitusleikkauksella. Sepelvaltimotautiin käytetään yleisesti nitrovalmisteita, joiden vaikutus perustuu siihen, että ne vapauttavat verisuonten endoteelista typpioksidia. Typpioksidi puolestaan vasodilatoi eli laajentaa sepelvaltimoita. Beetasalpaajat vähentävät sydämen sykettä ja näin myös sydänlihaksen hapentarvetta. Ne myös vähentävät vaarallisten rytmihäiriöiden riskiä. Kolesterolia alentavia lääkkeitä käytetään estämään sepelvaltimoiden lisäahtautumista. Asetyylisalisyylihappo estää veren hyytymistä ja näin estää veritulppien muodostumista.
Fília
Fília on Kreikan kylä, joka sijaitsee Lesboksen saarella. Se kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 653 (vuonna 2011).
Ennen vuotta 2011 kylä kuului Kallonín kuntaan ja vuosina 2011–2019 Lesboksen kuntaan ja sen Kallonín kunnallisyksikköön.
Kaarlo Kaira
Kaarlo Kustaa Kaira, vuoteen 1906 Bodström (19. joulukuuta 1886 Halikko – 2. heinäkuuta 1966 Helsinki ) oli suomalainen juristi sekä valtiosääntöoikeuden ja kansainvälisen oikeuden professori.
Kaira kirjoitti ylioppilaaksi vuonna 1906, suoritti lakitieteen kandidaatin tutkinnon 1913 ja sai varatuomarin arvon vuonna 1915. Hän väitteli tohtoriksi vuonna 1932 ja hänestä tuli Helsingin yliopiston valtio-oikeuden professori vuonna 1933. Hän oli mukana perustamassa Suomen Lakimiesliittoa ja toimi sen puheenjohtajana vuosina 1953–1963.
Kaira oli Helsingin yliopiston nimeämä sotasyyllisyysoikeuden jäsen vuosina 1945–1946.
Kaira omisti Hyvinkäällä sijaitsevan Kytäjän kartanon yhdessä arkkitehti ja pääjohtaja Väinö Vähäkallion kanssa vuosina 1928–1932, kunnes Vähäkallio osti Kairalta tämän osuuden.
Fiskarsin museo
Fiskarsin museo on kulttuurihistoriallinen paikallismuseo, joka sijaitsee Fiskarsin ruukissa Raaseporissa. Fiskarsin museo on yksi kuudesta ammatillisesti hoidetusta museosta läntisellä Uudellamaalla. Museon yhteydessä toimii Pohjan paikallishistoriallinen arkisto, jossa on monipuolisesti arkistomateriaalia entisen Pohjan kunnan alueelta.
Näyttelyt ja toiminta
Fiskarsin museon näyttelyt ja toiminta kertovat fiskarsilaisten elämästä 1600-luvulta tähän päivään pääpainona 1800–1900-lukujen vaihde. Museonäyttelyitä on kolmessa eri rakennuksessa museoalueella. Päärakennus on avoinna ympäri vuoden ja kaksi muuta rakennusta Slaggbyggnaden ja liiteri, ovat avoinna kesäkaudella sekä opetuskäytössä keväästä syksyyn. Museon yhteydessä toimii museokahvila Café Hammarbacken, joka palvelee sesonkiaikoina ja on vuokrattavana ryhmille tilauksesta.
Fiskarsin museosta on 2010-luvulla kehittynyt ruukkihistorian elävä paikallismuseo. Opastusten, työpajojen, aikamatkojen ja tapahtumien kautta kävijät saavat elämyksiä ja tietoa Fiskarsin ruukin elämästä ennen ja nyt. Museon päärakennuksen yhteydessä sijaitsee museokauppa.
Historia
Konttoristi Laura Holmström ja kätilö Gerda Gers alkoivat 1930-luvulla kerätä esineitä ja valokuvia Fiskarista. Fiskarsin kotiseutuyhdistys ry perustettiin 9. maaliskuuta 1940 ja toive kotiseutumuseosta alkoi toteutua. Laura Holmström valittiin kotiseutuyhdistyksen puheenjohtajaksi ja hän toimi tehtävässä kuolemaansa saakka vuoteen 1965.
Vuonna 1949 nykyinen Fiskars Oyj Abp antoi kotiseutuyhdistyksen käyttöön osan talosta, joka oli rakennettu 1800-luvun puolivälissä Suomen ensimmäisen konepajan konttoriksi. Rakennukseen perustettiin Fiskarsin museo. Avajaisia vietettiin 30. lokakuuta 1949, päivää ennen Fiskarsin ruukin 300-vuotisjuhlia. Nykyään koko rakennus on museokäytössä.
Vuonna 1983 museo sai käyttöönsä Slaggbyggnadeniksi kutsutun rakennuksen. Slagi eli kuona oli raudanvalmistusprosessin sivutuote, jota 1700-luvulta lähtien käytettiin rautaruukeissa rakennusaineena. Slaggbyggnadenin seinät on valmistettu erikoismenetelmällä slagihakkeesta eli kuonasta. Slaggbyggnaden rakennettiin yläruukin työläisten ruokalaksi vuonna 1842. Myöhemmin rakennus on ollut useiden perheiden ja mm. leskien asuinkäytössä. Rakennus seisoi tyhjillään vuosina 1971–1983 ja oli päässyt melko pahoin rapistumaan kun Fiskarsin kotiseutuyhdistys teki sopimuksen Fiskars Oyj Abp:n kanssa talon vuokraamisesta ja kunnostamisesta. Rakennus restauroitiin ja otettiin museokäyttöön. Nykyisin rakennuksessa on näyttely- ja opetustiloja, museokahvila ja museon toimisto.
Kokoelmat
Fiskarsin museon esine- ja valokuvakokoelma koostuu lähinnä 1800- ja 1900-lukujen esineistä ja kuvista. Museon esinekokoelma koostuu yli 5500:sta esineestä, jotka liittyvät Fiskarsin ruukkiin. Osa esineistä on esillä perusnäyttelyssä. Kokoelmassa on jokapäiväiseen elämään liittyviä esineitä, kuten taloustavaroita, huonekaluja ja tekstiilejä sekä ruukissa valmistettuja teollisuustuotteita. Museon kuvakokoelmassa on yli 4000 valokuvaa. Kuvakokoelman vanhimmat valokuvat ovat 1860-luvulta. Suurin osa valokuvista esittää Fiskarsiin tai Pohjaan sidoksissa olevia ihmisiä, maisemia ja rakennuksia.
Jakob Johan Malmberg
Hänen vanhempansa olivat Turun seudulta Kuopioon muuttaneet kirvesmies Matti (Mats) Malmberg ja Hebla Matintytär. Hän oli naimisissa Gustava Frederika Holmbergin kanssa. Heidän poikansa oli asessori ja herännäisjohtaja Karl August Malmberg.
Hän aloitti nimismiehenä ja toimi sitten Savon vt. kruununvoutina mutta erosi virasta 1824. Hän kuitenkin jatkoi suomennoksia. Ainoa oma tuotanto oli vuodelta 1834 pieni arkkivirsi, Kirkko Virren Koettelemus, josta vuonna 1837 julkaistiin kaksi painosta, jälkimmäinen hivenen korjailtuna.
Adjelhoc
Adjelhoc (myös Aguelhok) on maalaiskunta ja sen keskuspaikka Kidalin alueen Tessalitin piirissä Malissa. Se sijaitsee Adrar des Ifoghas -vuoristossa 95 kilometriä Tessalitista etelään. Kunnassa on 8 100 asukasta (vuonna 2009).
Kunnan pinta-ala on 22 000 neliökilometriä. Se käsittää yhden kylän ja 12 paimentolaisryhmää.
Levada (Madeira)
thumb|180px|Levada ja sen vierellä kulkeva huolto- ja kävelypolku Levadat ovat Madeiran saarella sijaitsevia vesikanavia, jotka kuljettavat vettä saaren sateisilta vuoristoseuduilta alas etelä- ja kaakkoisosan kuivemmille alueille, jotka soveltuvat paremmin maanviljelyyn ja asutukseen. Ensimmäiset levadat rakennettiin 1400-luvulla puusta ja myöhemmin maaseoksesta tai kallioon hakkaamalla. Nykyään levadat tehdään betonista. 1600-luvulla rakennettiin yhä pidempiä ja leveämpiä vesikanavia vesimyllyjen ja sokeriruo'on viljelyn vuoksi. Työn tekivät yleensä vaarallisissa oloissa työskennelleet maurilaiset tai Afrikasta tuodut orjat. Vuonna 1940 vedenkäytön toimikunta aloitti levadojen modernisoinnin, jonka seurauksena vuoteen 1969 mennessä rakennettiin kolme uutta sähkölaitosta sekä viisi uutta levadaa.
Madeiralla kulkee nykyisin yhteensä 2 150 kilometriä levadoja, jotka kuljettavat vettä saaren eteläosaan tuottaen samalla vesivoimaa. Levadojen vieressä olevat polut, jotka tarkoitettiin alun perin helpottamaan kanavien rakentamista ja korjausta, ovat nykyään turistien suosimia vaellusreittejä. Saaren matkailutoimiston verkkosivulla esitellään kaksikymmentä levadoita seurailevaa vaellusreittiä. Levadoita on yhteensä yli kaksisataa.
thumb|120px|Vesiputous Rabacalissa Levadat kulkevat paikoin tunneleissa ja vesiputousten takana. Vaeltajien suosimiin kävelyreitteihin kuuluvat Rabaçalin laakson kolmen levadan reitti, jossa näkee paljon vesiputouksia, ja Levada dos Tornos, jonka alkupisteeseen pääsee kätevästi bussilla Funchalista.